Navodilo za delo (16. 3.-29. 3. 2020)

2 uri

Prebrali smo rusko ljudsko pravljico **Trije medvedi** in jo dramatizirali. Če jo imaš na domači knjižni polici, jo ponovno preberi. Nato po spominu in kakor si predstavljaš v domišljiji:

* **skiciraj sceno**, kjer se pravljica odvija (gozd, soba),
* **nariši** ustrezne **pripomočke**, ki smo jih oz. jih bomo uporabili pri dramatizaciji (miza, stoli, sklede, pribor, postelje …),
* **nariši osebe**, ki nastopajo v pravljici (deklica, 3 medvedi: oče, mama, Miško).

Nato si **izberi obliko**, v kateri bi se ti zdela pravljica najbolj zanimiva. Izbiraš lahko med detektivko, komedijo, grozljivko, znanstveno fantastiko, muzikalom …

Na kratko **zapiši, kaj bi se spremenilo** (drugačen **prostor, izgled, govor oseb, kaj in kako bi govorile …**), če bi pravljica nenadoma dobila značilnosti žanra, ki si ga izbral/-a.

Vse narisano in zapisano prinesi k pouku, da bomo lahko uporabili pri dramatizaciji, ko bomo spet v šoli.